Sonata Arctica

**Sonata Arctica** é unha banda de Power Metal finlandesa, da cidade de Kemi, formada en 1996 baixo o nome *Tricky Beans*, que despois trocou a *Tricky Means*, e finalmente a *Sonata Arctica*, en 1999.

## Traxectoria 
A banda fundouse baixo o nome de *Tricky Beans* e nos seus comezos tocaban cancións fortemente influenciadas polo xénero do rock and roll, que non tiñan moito que ver co seu actual estilo, o power metal. Ó comezo da súa carreira, gravaron 3 demos, que nunca se enviaron a selo discográfico ningún - ''Friend 'till The End*, *Agre Pamppers* e *PeaceMaker*.

En 1997 o nome da banda trocou a *Tricky Means*, e dende aquela ata 1999 o seu estilo foi cambiando e finalmente tivo un drástico troco, adquirindo forte énfase nas melodías de teclado e confiando nunha liña claramente distinguíbel do baixo e da guitarra. O vocalista Tony Kakko desenvolveu un estilo propio para cantar, o cal básase no falsete e nas voces de tenor.

En 1999, a banda entrou ós estudios para gravar unha demo titulada *Fullmoon*, que compoñera Tony Kakko, o guitarrista Jani Liimatainen, o baixista Janne Kivilahti e o batería Tommy Portimo. A demo foi enviada ó selo Spinefarm e a banda trocou o seu nome a **Sonata Arctica**. Un contrato de gravación chegou pouco despois.

Máis tarde, nese ano, lanzouse en Finlandia o primeiro sinxelo do grupo, titulado *UnOpened*, que marcou un grande impacto, entrando nos 20 máis vendidos na súa primeira semana á venda. Deseguido a banda pechou varios contratos con selos darredor do mundo, con vistas ó lanzamento do seu primeiro álbum. Ó disco chamóuselle *Ecliptica*, lanzado a finais de 1999 en todo o mundo, obtendo boas críticas por parte da prensa especializada. Tony Kakko decidiu entón concentrarse no canto e comezou a procurar un novo teclista para a banda: Mikko Harkin (antes en Kenziner) foi, eventualmente, invitado a encher aquel posto.

A comezos do 2000, Sonata Arctica foi elixida a banda para ser abreconcertos dos xa consagrados Stratovarius a través da súa xira por Europa. Janne Kivilahti marchou da banda e foi substituído por Marko Paasikoski, un dos fundadores de *Tricky Beans*. Dende finais do 2000 ata o 2001, a banda traballou na composición e gravación do seu seguinte disco, *Silence*, que foi lanzado en xuño de 2001. Unha extensa xira seguiuno, realizando unha serie de concertos a través de toda Europa (xunto con Gamma Ray) e o Xapón. No 2002 Sonata Arctica fixo a súa primeira incursión en América, realizando shows no Brasil e Chile. De acordo con algúns dos músicos da banda, esa foi unha das súas mellores xiras ata o momento - sendo a outra a xira no Xapón no 2003-. Un álbum en vivo titulado *Songs Of Silence* foi tamén lanzado ese mesmo ano.

A finais do 2002, o teclista Mikko Harkin deixou a banda debido a razóns persoais. Así, o seu terceiro álbum - *Winterheart's Guild* - gravouse coa axuda do afamado Jens Johansson, teclista de Stratovarius, quen gravou as pistas de teclado con Tony Kakko. O teclista Henrik Klingenberg uniuse á banda, e neste tempo tomaron parte dunha xira para promover o seu novo álbum. Na maioría dos concertos as entradas esgotáronse.

Co fin do seu contrato co selo Spinefarm, a banda recibiu invitacións da maioría dos selos discográficos de Europa, e eventualmente elixiron Nuclear Blast. A comezos do 2004, a banda foi elixida como abreconcertos para a xira no Xapón de Iron Maiden. En marzo dese mesmo ano, Tommy Portimo converteuse en pai; a súa esposa tivo unha nena. *Reckoning Night* foi gravado en tres meses e lanzado en outubro. Ambos, o single e o EP deste lanzamento, permanecieron no Top dos máis escoitados en Finlandia durante 6 semanas. Unha xira promocional veu a continuación, porén Sonata Arctica recibiu unha invitación da popular banda Nightwish, para que se lles uniran na súa xira a través de Europa, polo cal fixeron un troco de plans. Os concertos nos que participaron tiveron unha audiencia de ata dez mil persoas.

## Membros 
miniatura|350px|Sonata Arctica en 2011.
### Membros actuais 
* Tony Kakko: voces e teclado.
* Tommy Portimo: batería.
* Pasi Kauppinen: baixo.
* Henrik Klingenberg: teclados en directo.
* Elias Viljanen: guitarra.

### Antigos membros 
* Jani Liimatainen: guitarra
* Mikko Harkin: teclados
* Janne Kivilahti: baixo
* Pentti Peura: baixo
* Marko Paasikoski: baixo

## Discografía 
### Álbums 
### Álbums ao vivo 
### Miniálbums 
* *Successor* (2000) 
* *Orientation* (2001) 
* *Takatalvi* (2004)
 
### Sinxelos 
* *UnOpened* (1999) 
* *Wolf & Raven* (2001)
* *Last Drop Falls* (2001) 
* *Victoria's Secret* (2003) 
* *Broken* (2003) 
* *Don't Say a Word* (2004)
* *Replica* (2006)
* *Shamandalie* (2007)
* *Paid in Full* (2007)
* *The Last Amazing Grays* (2009)
* *I Have a Right* (2012)
* *Shitload of Money* (2012)
* *Alone in Heaven* (2013)
* *The Wolves Die Young (2014)
* *Cloud Factory* (2014)
* *Love* (2014)
* *Christmas Spirits* (2015)
* *Closer to an Animal* (2016)
* *Life* (2016)
* *A Little Less Understanding* (2019)
* *Cold* (2019)
* The Rest Of The Sun Belongs To Me (2021)
* First in Line (2023)
* A Monster Only You Can’t See (2023)

### Recompilatorios 
* *The End of This Chapter* (2005)
* *The Collection* (2006)

### DVD 
* *For the Sake of Revenge* (2005)
* *Live in Finland* (2011)

## Véxase tamén 
### Ligazóns externas 
* Páxina oficial
* Páxina moi completa (en castelán)